Kārlis Bļodnieks

Kārlis Bļodnieks ( — ) bija Latvijas dzelzceļa virsvaldes direktors. Triju Zvaigžņu ordeņa kavalieris. Jaunākais brālis, Ādolfs Bļodnieks, bija Latvijas Ministru prezidents.

 Dzīvesgājums 

Dzimis Tukumā zemnieku ģimenē. Mācījās Tukuma elementārskolā, pēc tam Sanktpēterburgā, kur pabeidza reālskolu, bet pēc tam iestājās Politehniskajā institūtā, kur studēja Tautsaimniecības un ekonomikas nodaļā. 1915. gadā absolvēja to specializējoties dzelzceļu saimniecībā. Pirmā darba vieta bija Maskavas - Vindavas - Ribinskas dzelzceļš, kur viņš bija dzelzceļa praktikants. Pēc tam bija stacijas priekšnieks, ekspluatācijas priekšnieks un ekspluatācijas revidents. Pleskavas — Bologoje līnijas nodaļas priekšnieka vecākais palīgs un ekspluatācijas nodaļas priekšnieks. 

Pēc Brestļitovskas miera noslēgšanas Bļodnieks 1918. gada vasarā atgriezās dzimtenē, bija Tautas padomes loceklis. Pēc Latvijas valsts pasludināšanas viņš no Vācijas okupācijas iestādēm pārņēma Latvijas dzelzceļa līnijas, 1919. gada pavasarī Bļodnieku nosūtīja komandējumā uz Somiju, lai iepazītos ar turienes dzelzceļa saimniecību. Reālu darbību viņš varēja uzsākt pēc Latvijas pagaidu valdības atgriešanās Rīgā 1919. gada jūlijā. 3. augustā iecelts par Latvijas dzelzceļu ekspluatācijas direktoru. Darbojies pie Latvijas dzelzceļa organizatoriskajiem un atjaunošanas darbiem. 1921. gadā iecelts par Latvijas dzelzceļu galveno direktoru. Šos pienākumus viņš veica līdz 1924. gada martam, kad tika iecelts par Latvijas Komercbankas direktoru. 1931. gadā pēc dzelzceļa galvenā direktora nāves viņu atkal aicināja strādāt šajā amatā. 1937. gadā iecelts par Dzelzceļu aizsargu pulka štāba rotas komandieris, bet no 1939. gada bija Tehniskā bataljona komandieris. 1939. gadā kļuva par Latvijas Universitātes goda doktoru. 

Pēc Latvijas okupācijas 1940. gadā viņu atlaida no amata. 1941. gada 14. jūnijā Bļodnieku apcietināja un izsūtīja uz Vorkutu, bet vēlāk uz Usoļlagu. 1942. gada 2. maijā notiesāts un 9. jūnijā nošauts Soļikamskas cietumā. Ģimene, sieva un dēls atgriezās Latvijā.timenote.info

 Apbalvojumi 
 II šķiras Atzinības krusts Nr. 10. (1938. gada 16. novembrī)Ar Atzinības Krustu apbalvotie Latvijas vēstnesis Nr. 426/429 no 28.11.2000
 Apbalvots ar Triju Zvaigžņu ordeni (III šķiras) un Lietuvas Ģedimina ordeni
 70px Lietuvas Ģedimina ordenis

 Piezīmes un atsauces 

 Ārējās saites 

 Bļodnieks Kārlis
 Latvijas dzelzceļa virsvaldes direktori 


Kategorija:1882. gadā dzimušie
Kategorija:1942. gadā mirušie
Kategorija:Padomju represijās nogalinātie
Kategorija:Tukumā dzimušie
Kategorija:Triju Zvaigžņu ordeņa komandieri
Kategorija:Atzinības krusta lielvirsnieki
Kategorija:Tautas padomes locekļi
Kategorija:Latvijas goda doktori
Kategorija:Latvijas Universitātes goda doktori
Kategorija:Ar Lietuvas Dižkunigaiša Ģedimina ordeni apbalvotie